CELEX: 32011D0158
Language: el
Date: 2011-02-15 00:00:00
Title: 2011/158/ΕΕ: Απόφαση του Ευρωπαϊκού Κοινοβουλίου, του Συμβουλίου και της Επιτροπής, της 15ης Φεβρουαρίου 2011 , για την ανανέωση της θητείας των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)

15.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/26
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ, ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ
   της 15ης Φεβρουαρίου 2011
   για την ανανέωση της θητείας των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)
   (2011/158/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για τη σύσταση της Ευρωπαϊκής Υπηρεσίας Καταπολέμησης της Απάτης (OLAF) (1), και ιδίως το άρθρο 4,
   Έχοντας υπόψη τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου (2) και τον κανονισμό (Ευρατόμ) αριθ. 1074/1999 του Συμβουλίου (3) σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF), και ιδίως το άρθρο 11 παράγραφος 2,
   Έχοντας υπόψη την απόφαση 2005/833/ΕΚ, Ευρατόμ του Ευρωπαϊκού Κοινοβουλίου, του Συμβουλίου και της Επιτροπής, της 4ης Νοεμβρίου 2005, για τον διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) (4),
   Εκτιμώντας τα ακόλουθα:
   
               (1)
            
            
               Το άρθρο 11 παράγραφος 2 των κανονισμών (ΕΚ) αριθ. 1073/1999 και (Ευρατόμ) αριθ. 1074/1999 προβλέπει ότι η επιτροπή εποπτείας «αποτελείται από πέντε ανεξάρτητες εξωτερικές προσωπικότητες, οι οποίες πληρούν τους όρους άσκησης, στις αντίστοιχες χώρες τους, ανωτέρων καθηκόντων σχετικών με τους τομείς δραστηριότητας της Υπηρεσίας» και ότι οι προσωπικότητες αυτές διορίζονται από το Ευρωπαϊκό Κοινοβούλιο, το Συμβούλιο και την Επιτροπή με κοινή συμφωνία.
            
         
               (2)
            
            
               Σύμφωνα με το άρθρο 11 παράγραφος 3, η διάρκεια της θητείας των μελών της επιτροπής εποπτείας είναι τριετής. Η θητεία αυτή μπορεί να ανανεωθεί μία φορά. Η θητεία των τρεχόντων μελών της επιτροπής εποπτείας έληξε στις 30 Νοεμβρίου 2008. Συνέχισαν να ασκούν τα καθήκοντά τους μετά τη λήξη της θητείας τους σύμφωνα με το άρθρο 11 παράγραφος 4 των κανονισμών αυτών.
            
         
               (3)
            
            
               Δεδομένου ότι η διάρκεια της θητείας των μελών της επιτροπής εποπτείας δεν θα πρέπει να υπερβαίνει τα έξι έτη, η διάρκεια της θητείας των τρεχόντων μελών, που παρέμειναν εν υπηρεσία μετά τη λήξη της πρώτης θητείας τους, θα πρέπει να ανανεωθεί μέχρι τις 30 Νοεμβρίου 2011,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ακόλουθα μέλη της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) επαναδιορίζονται μέχρι τις 30 Νοεμβρίου 2011:
   
               —
            
            
               κ. Peter STRÖMBERG,
            
         
               —
            
            
               κ. Kálmán GYÖRGYI,
            
         
               —
            
            
               κ. Rosalind WRIGHT,
            
         
               —
            
            
               κ. Luis LÓPEZ SANZ-ARÁNGUEZ,
            
         
               —
            
            
               κ. Diemut R. THEATO.
            
         Άρθρο 2
   Η παρούσα απόφαση ανακοινώνεται στους ενδιαφερομένους από την Επιτροπή.
   Άρθρο 3
   Η παρούσα απόφαση αρχίζει να ισχύει την 1η Δεκεμβρίου 2008.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Φεβρουαρίου 2011.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         J. BUZEK
      
      
         
            Για το Συμβούλιο
         
         
            Ο Πρόεδρος
         
         MARTONYI J.
      
      
         
            Για την Επιτροπή
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 136 της 31.5.1999, σ. 20.
   
      (2)  ΕΕ L 136 της 31.5.1999, σ. 1.
   
      (3)  ΕΕ L 136 της 31.5.1999, σ. 8.
   
      (4)  ΕΕ L 312 της 29.11.2005, σ. 49.